1. **МЕДИЦИНСКИ УНИВЕРСИТЕТ - ПЛЕВЕН**



1. **УЛ. „СВ. КЛИМЕНТ ОХРИДСКИ” № 1, ПЛЕВЕН 5800, БЪЛГАРИЯ**
2. **тел.: + 359 64 884 120 факс: + 359 64 801 603**

Изх. № ...................../.................. 2015 г.

**ДО**

**РЪКОВОДИТЕЛ КАТЕДРА/сектор**

………………………………….............................................

**УВАЖАЕМА/И**……………………………………..,

Напомням Ви, че с мое писмо Изх. № 173/05.07.2015 г. бе отправено искане към преподавателите, участващи в обучението на студентите от факултет „Медицина“, да разработят и предоставят в Центъра за дистанционно обучение (ЦДО) за интегриране в Системата за електронно дистанционно обучение (СЕДО) на две пълнотекстови лекции или две презентации на лекции, които не са разработвани, интегрирани и отчетни по изискванията на приключилия проект за дистанционно обучение „Иновативно и съвременно образование в МУ – Плевен”.

За по-добра организация и запознаване с възможностите на СЕДО, екипът на ЦДО са интегрирали в системата примерна учебна дисциплина на един преподавател, която да даде представа каква информация може да има и как трябва да се организира тя. Към момента всички преподаватели от МУ – Плевен имат предоставени права върху тази дисциплина и за да осъществят достъп до нея е необходимо да се направи вход в СЕДО, чрез входната точка от сайта на МУ – Плевен „Дистанционна самоподготовка“. В отворената начална страница на СЕДО, следва да се въведат параметрите за вход, които се използват и в Информационната система. За преподавателите тези параметри са ЕГН и парола за достъп. След успешен вход, ще се отвори страница с обучаващите звена на МУ – Плевен. От тази страница трябва да се избере последователно „Други записани потребители на СДО“, от там „Текуща учебна година“ и учебната дисциплина „Информатика – пример за преподаватели“. В първата секция на тази дисциплина са поставени общи изисквания и примерни файлове, които могат да се използват за попълване на информацията. Необходимо е да се прочетат внимателно изискванията, да се разгледат всички входни точки от представената примерна учебна дисциплина и след това информацията за всички други учебни дисциплини да се подготвя от преподавателите съгласно показаните в примера учебни ресурси.

За повече информация и консултации в процеса на подготовката, интегрирането и поддържане на учебните дисциплини в СЕДО е необходимо да се осъществяват и директни връзки с екипа на ЦДО, като за целта се използват адресите за контакти посочените в сайта на МУ – Плевен – „Структура“, „Обслужващи звена“, „Център за дистанционно обучение“. Това ще позволи по-бързо и по-лесно да се подготви и интегрира информацията, като точно се спазват всички приети от Ръководството на Университета и Академичния съвет изисквания относно структурата и информационното съдържание на Системата за дистанционно обучение.

**РЕКТОР:**

**/проф. д-р Сл. Томов, д.м.н./**